**Retningslinjer for IBU midler 2021-Agder**

**Høyt prioritert målgruppe**: Unge bønder under 35 år og bønder som planlegger å hente vesentlige deler av inntekt og sysselsetting fra bruket.

**Tradisjonelt landbruk**

**1. Grovfôrbasert husdyrhold. Følgende produksjoner prioriteres.**

* Melkeproduksjon; spesielt fokus på små og mellomstore bruk med færre enn 30 kyr jfr nasjonale føringer. Oppgradering til løsdrift og annen rasjonalisering.
* Kjøttproduksjon på storfe
  + Spesielt fokus på små og mellomstore bruk med færre enn 30 ammekyr.
  + Ombygging fra bås til løsdrift vil bli prioritert, samt noe nyetableringer og utvidelser innen ammeku.
  + Omlegging fra melkeproduksjon til ren kjøttproduksjon
* Saueproduksjon.
  + Det kan gis tilskudd til nødvendig fornying/oppgradering på eksisterende sauebruk.
  + Prosjekter i innlandskommuner med stor andel utmarksbeitegrunnlag er prioritert
* Det skal for alle produksjoner være godt samsvar mellom gården sine egne arealer, lokalisering av de disponible arealene, kvotegrunnlag og investeringen sitt omfang.
* Prosjekter med økt andel av beite i fôrgrunnlaget og økt produksjon gjennom bedre utnyttelse av beiteressurser, er prioritert.
* Økologisk produksjon prioriteres

**2. Planteproduksjon**

* Investeringer og utvikling innen produksjon av bl.a. grønnsaker, korn, potet, frukt, bær, veksthusplanter er høyt prioritert. F.eks. til lager/kjølelager, korntørke, pakkeri og tunneler og til etablering av frukt- og bærfelt.
* Økologisk produksjon prioriteres.

**3. Gjødsellager**

* Tiltak som bidrar til redusert utslipp som gjødsellager med overdekke eller 10-12 mnd. lagringskapasitet.

4. **Vanningsanlegg**

* Det kan gis støtte til faste installasjoner. Vanningsvogn og annet flyttbart overflateutstyr kan ikke inngå i støttegrunnlaget.

**5. Kraftfòrbaserte produksjoner**

* Modernisering og oppgradering av produksjonsanlegg uten produksjonsøkning, og som representerer et klart løft, kan støttes. Eks. omlegging til SPF-gris.
* Under forutsetning av endring for svin i nasjonal policy, kan det åpnes for investeringer i slaktegrisproduksjon forutsatt leveringsavtale med varemottaker.
* På grunn av markedssituasjonen støttes ikke nyetablering og utvidelse innen konvensjonell produksjon på/av egg, kylling og kalkun, med unntak for produsenter som vil bygge om fra miljøbur til frittgående høner.
* Omlegging fra konvensjonell til økologisk produksjon innen egg, kylling og svin kan støttes forutsatt leveringsavtaler eller markedsadgang.

**Prioriterte landbruksbaserte næringer/tilleggsnæringer:**

* Inn på tunet
* Videreutvikling og produktutvikling av lokal mat
* Landbruksbasert reiseliv og opplevelsesproduksjon
* Juletre og pyntegrønt
* Birøkt
* Samarbeidstiltak (Nettverk)

**Ikke prioriterte tiltak/områder**

* Verksted, redskapshus, vedlager
* Løpende vedlikehold
* Kjøp av livdyr (herunder også bifolk)
* Brukt utstyr (som tidligere er delfinansiert med tilskudd, unntak brukt melkerobot)
* Ridesentervirksomhet, trav, golf
* Utstyr anskaffet ved leasing

**Lån**

Det kan gis lån til næringsformål (bl.a. driftsbygninger og anlegg av mer varig karakter til tradisjonelt landbruk og andre landbruksbaserte næringer, kjøp av eiendom og tilleggsareal og kvote/besetning.